
Narva Linnavolikogu määruse eelnõu 

„Aiandusühistutele rahalise toetuse väljamaksmise kord“ juurde
Käesolevaga määrusega muudetakse toetuse väljamaksmise põhimõtet. Toetus makstakse välja toetuse saajale, kui tellitud teenus või töö on täies ulatuses täidetud ja toetuse saaja on nende eest tasunud. Lisaks  uue korraga laiendatakse toetatavad tegevused tuletõrje veevõtukohtade ehitamisega ning muudetakse toetuse määrad.   
HMS §68 lõike 2 kohaselt haldusakti kehtetuks tunnistamise otsustab haldusorgan, kelle pädevuses on haldusakti andmine kehtetuks tunnistamise ajal. 

Uus „Aiandusühistutele rahalise toetuse väljamaksmise kord” jõustub 01.05.2015 ning antud määruse jõustumisega tunnistatakse kehtetuks Narva Linnavolikogu 15.05.2008 määrus nr 30 „Aiandusühistute toetamise kord”.

Korra vastuvõtmise aluseks on kohaliku omavalitsuse korralduse seaduse § 22 lg 1 punkt 5, millest tulenevalt kuulub toetuste andmise ja linna eelarvest finantseeritavate teenuste osutamise korra kehtestamine volikogu ainupädevusse. Sisuliselt on tegemist aiandusühistute toetamisega.

